ევროლიგის ოთხთა ფინალში გასვლის შემდეგ მანუჩარ მარკოიშვილის ცსკა ვითიბი ლიგაზე გადაერთო და ამ ტურნირის რეგულარული ჩემპიონატი დაასრულა. მოსკოველებმა ბოლო ტურის მატჩი შინ სარატოვის „ავტოდორთან“ 104:107 წააგეს, თუმცა პირველ ადგილზე მაინც გავიდნენ.
მოსკოველები ბოლო მეოთხედის წინ 12 ქულით იგებდნენ, თუმცა გადამწყვეტი პერიოდი სტუმრებმა დიდებულად ჩაატარეს, 38:23 იმარჯვეს და ცსკა-ს მისსავე მოედანზე მარცხი აგემეს. მანუჩარ მარკოიშვილი სასტარტო ხუთეულში იყო და მოედანზე 22 წუთი გაატარა. ქართველმა მსროლელმა 4-დან 3 სამქულიანი და 4-დან 1 ამიანი ჩააგდო. 11 ქულასთან ერთად მანუჩარმა 4 მოხსნა და თითო ჩაჭრა-პასი მიითვალა.
მეოთხედფინალურ სერიაში ცსკა ყაზახურ „ასტანას“ შეხვდებიან. სერია 3 მოგებამდე გაგრძელდება, პირველი მატჩი 2 მაისს მოსკოვშია დანიშნული.