თურქეთის ჩემპიონატში მორიგი მატჩი მოიგო მანუჩარ მარკოიშვილის „დარუშაფაკამ“, თუმცა ქართველ ლეგიონერს არ უთამაშია. საქართველოს ნაკრების წევრი დარუშაფაკელთა განაცხადში არ ყოფილა.
სტამბოლური გუნდის მეტოქე „ბუიუქჩეკმეჩი“ გახლდათ, რომელსაც „დარუშაფაკამ“ 82:76 დაამარცხა. გამარჯვებულებს 13 ქულით სკოტ უილბეკინმა ულიდერა. რეჯი რედინგის ანგარიშზე 12 ქულა დაგროვდა.
5 მოგებითა და 4 მარცხით „დარუშაფაკა“ მე-4 ადგილზეა და მომდევნო მატჩს 14 დეკემბერს, სტუმრად მოქმედ ჩემპიონ „პინარ ქარშიაქასთან“ გამართავს.