ვიქტორ სანიკიძე თურქეთის ჩემპიონატის მორიგ ტურში შედეგიანად გაისარჯა, თუმცა მისი გუნდი გამარჯვებას ვერ შეწვდა. სუპერლიგის მორიგ ტურში სანიკიძის „თედ კოლეჯი“ სტუმრად „უშაკს“ შეხვდა და დაძაბულ ბრძოლაში - 67:74 დამარცხდა.
სანიკიძე თავის გუნდში საუკეთესო იყო. ქართველმა ფორვარდმა 34:47 წუთი ითამაშა და 16 ქულა, 9 მოხსნა, 4 პასი და 1 ჩაჭრა მოაგრვა. ვიქტორმა 9-დან 6 ორქულიანი, 3-დან 1 სამიანი და 3-დან 1 საჯარიმო ჩააგდო. როგორც ქულებში, ისე მოხსნებში სანიკიძე თავის გუნდში საუკეთესო იყო.
7 მოგებითა და 10 მარცხით „თედ კოლეჯი“ 16-გუნდიან თურქულ სუპერლიგაში მე-11 ადგილზეა. მომდევნო მატჩს ანკარელები 13 თებერვალს, სტუმრად „იეშილგირესუნთან“ გამართავს.

 