როგორც აღმოჩნდა, ზაზა ფაჩულიას ტრავმა სერიოზულია. საქართველოს ნაკრების ცენტრმა ევროლიგის მორიგ ტურში არ ითამაშა. იგი თავისი გუნდის, თურქული „გალათასარაის“ განაცხადში არ ყოფილა. სტამბოლელებმა რუსულ „უნიქსს“ უმასპინძლეს და 64:68 დამარცხდნენ.
 
ფაჩულიამ წინა მატჩში, რომელიც „გალათასარაიმ“ თურქეთის ჩემპიონატში გამართა, მხოლოდ 3 წუთი ითამაშა. მან ტრავმა მიიღო და მოედანი ნაადრევად დატოვა. რამდენად სერიოზულია ქართველი ცენტრის ტრავმა, ამას დრო გვიჩვენებს. მომდევნო მატჩს „გალათასარაი“ 2 ნოემბერს სტუმრად „მონტეპასკისთან“ გამართავს.