თორნიკე შენგელიას „ლაბორალ კუტჩამ“ ევროლიგაში უმნიშვნელოვანესი გამარჯვება მოიპოვა. ვიტორიულმა კლუბმა თურქეთში, სტამბოლის „აბდი იპექჩი არენაზე“ უშუალო კონკურნტი „გალათასარაი“ დაამარცხხა და მას ჯგუფში მე-3 ადგილი აართვა.
უაღრესად დაძაბული მატჩის ბოლო მეოთხედში ესპანურმა კლუბმა შესანიშნავად ითამაშა და ის 2-ქულიანი უპირატესობა, რაც მე-3 პერიოდის შემდეგ ჰქონდა მოპოვებული, წარატებით შეინარჩუნა და საბოლოოდ გაზარდა კიდეც. ვიტორიელებმა გადამწყვეტი 10-წუთეული 22:17 მოუგეს მასპინძლებს და საბოლოოდ 89:82 გაიმარჯვეს. 
ქართველი ლეგიონერი სასტარტო ხუთეულში იყო, მაგრამ მოედანზე მხოლოდ 7:20 წუთით იყოფებოდა, რა დროშიც მან 4 ქულა, 3 მოხსნა და 1 დაფარება მოაგროვა. შენგელიამ 4-ჯერ შეუტია სტამბოლელთა ფარს და 2 ორქულიანი ჩააგდო. თორნიკეს ასევე 3 პერსონალური ჯარიმა დაუგროვდა და ბურთი 3-ჯერ დაკარგა. 
გამარჯვებულებს ფერნანდო სან ემეტერიომ ულიდერა 25 ქულით. 12 ქულა და 10 მოხსნა მიითვალა კიმ ტილიმ, ხოლო დორონ პერკინსმა ვიტორიელებს ბოლო წუთებზე ძალიან საჭირო 9 ქულა მიაშველა. „გალათასარაიში“ 22 ქულით კარლოს აროიო გამოირჩა, ზორან ერცეგმა კი თამაში 17 ქულით დაასრულა.

თორნიკე შენგელია (№7) გამარჯვებას ვიტორიელებთან ერთად ზეიმობს
4 მოგებითა და ამდენივე მარცხით შენგელიას გუნდი „დ“ ჯგუფის მე-3 საფეხურზე გამაგრდა და დარჩენილ 2 ტურში მომდევნო ეტაპის საგზურს დიდი ალბათობით გაინაღდებს. მომდევნო მატჩი ვიტორიელებს საკუთარ არენაზე 12 დეკემბერს, „ვალენსიასთან“ ელით.
გაიმარჯვა მანუჩარ მარკოიშვილის ცსკა-მაც, თუმცა ქართველ ლეგიონერს კვლავ არ უთამაშია. მანუჩარს ამჯერად ხელი მაღალმა ტემპერატურამ შეუშალა, ფეხის ტრავმა კი, რომელიც ოქტობერში მიიღო, მოიშუშა. მოსკოველებმა ხორვატიულ „ცედევიტას“ უმასპინძლეს და 97:79 დაამარცხეს. მარკოიშვილს მოედანზე მომდევნო ტურში უნდა ველოდოთ - 11 დეკემბერს არმიელები ესპანეთში „უნიკახას“ დაუპირისპირდებიან.

D ჯგუფი

მოგება

წაგება

ბურთების

შეფარდება

+/-
ოლიპიაკოსი

7

1

610

573

37
ცრვენა ზვეზდა

5

3

635

582

53
ლაბორალ კუტჩა

4

4

628

619

9
გალათასარაი

3

5

652

662

-10
ნეპტუნასი

3

5

616

682

-66
ვალენსია

2

6

583

606

-23 