ევროლიგის რეგულარული ჩემპიონატის ბოლოსწინა ტურში თორნიკე შენგელიას „ბასკონიამ“ გასვლითი გამარჯვება მოიპოვა. ესპანური კლუბი სტამბოლში „გალთსარაის“ შეხვდა და 103:80 იმარჯვა.
ქართველი ფორვარდი სსტარტო ხუთეულში იყო, თუმცა ბოლო მატჩებისგან განსხვავებით შედეგიანობით ვერ გამოირჩა. შენგელიამ მოედანზე 13:45 წუთი გაატარა და 4 მოხსნა, 2 პასი და 1 ჩაჭრა მოაგროვა. ენგელიამ 2 სროლა აცილა, 2-ჯერ დაჯარიმდა და ბურთიც ორჯერ დაკარგა. ბასკონიელებს კიმ ტილიმ ულიდერა, რომელმაც 24 წუთში 20 ქულა მიითვალა.
17 მოგებითა და 12 მარცხით შენგელიას გუნდი მე-5 ადგილზეა. ბოლო ტურში, 6 აპრილს, შენგელიას გუნდი „ჟალგირისს“ უმასპინძლებს.

 