<p class="MsoNormal"><span lang="GEO/KAT" style="font-family: 'Sylfaen','serif'; mso-ansi-language: 'GEO\/KAT';">კალათბურთში ოლიმპიური ჩემპიონების - ზურაბ საკანდელიძისა და მიხეილ ქორქიას სახელობის მემორიალური ტურნირი მათ მშობლიურ ქალაქ ქუთაისში, 1-დან 4 თებერვლამდე გაიმართება.</span></p>
<p class="MsoNormal"><span lang="GEO/KAT" style="font-family: 'Sylfaen','serif'; mso-ansi-language: 'GEO\/KAT';">მემორიალში მონაწილეობა ნებაყოფლობითია და მასში წლეულს 8 გუნდი მიიღებს მონაწილეობას, რომელთაგან 7 სუპერლიგის, ხოლო ერთი „ა“ ლიგის წარმომადგენელია. ესენი არიან: ქუთაისი, რუსთავი, კაკტუსი, ოლიმპი, მგზავრები, მარნეული, სოხუმი (სუპერლიგა) და წყალტუბო („ა“ ლიგა). </span></p>
<p class="MsoNormal"><span lang="GEO/KAT" style="font-family: 'Sylfaen','serif'; mso-ansi-language: 'GEO\/KAT';">ტურნირი ოლიმპიური სისტემით ჩატარდება. გუნდები მეოთხედფინალში სატურნირო ცხრილში დაკავებული ადგილების მიხედვით დაწყვილდნენ:</span></p>
<p class="MsoNormal"><span lang="GEO/KAT" style="font-family: 'Sylfaen','serif'; mso-ansi-language: 'GEO\/KAT';">ქუთაისი - წყალტუბო
ოლიმპი - მგზავრები
რუსთავი - სოხუმი
კაკტუსი - მარნეული</span></p>
<p class="MsoNormal"><span lang="GEO/KAT" style="font-family: 'Sylfaen','serif'; mso-ansi-language: 'GEO\/KAT';">მეოთხედფინალური მატჩები 1 თებერვალს, ქუთაისის ზურაბ საკანდელიძისა და მიხეილ ქორქიას სახელობის ქუთაისის სპორტის სასახლეში გაიმართება. გამარჯვებულები ნახევარფინალის საგზურებს მოიპოვებენ და ერთმანეთს 2 თებერვალს დაუპირისპირდებიან. ფინალური მატჩი ქუთაისის სპორტის სასახლეში 4 თებერვალს, 16:00 საათზე შედგება.</span></p>
<p class="MsoNormal"><span lang="GEO/KAT" style="font-family: 'Sylfaen','serif'; mso-ansi-language: 'GEO\/KAT';">ზურაბ საკანდელიძისა და მიხეილ ქორქიას მემორიალური ტურნირი 2006 წლიდან იმართება და წლეულს იგი მეცამეტედ ჩატარდება.&nbsp;</span></p>
<img class="alignnone size-medium wp-image-25061" src="http://gbf.ge/app/uploads/2018/01/kalendari-memoriali-730x548.jpg" alt="" width="730" height="548">

<img class="alignnone size-medium wp-image-25062" src="http://gbf.ge/app/uploads/2018/01/qhvela-phinali-730x548.jpg" alt="" width="730" height="548">