ბელგიის ჩემპიონ შარლერუაში თორნიკე შენგელიას ოფიციალური დებიუტი შედგა. საქართველოს ეროვნული ნაკრების ფორვარდმა ევროლიგის საკვალიფიკაციო ეტაპის მატჩში უკრაინის "დონეცკის" წინააღმდეგ ითამაშა და თავის გუნდს გამარჯვებაში დაეხმარა - "შარლერუამ" უკრაინული კლუბი დაძაბულ ბრძოლაში, 61:59 დაამარცხა.
შენგელია შარლერუელთა სასტარტო ხუთეულში იყო და მოედანზე მთლიანობაში 13 წუთი გაატარა. თორნიკემ ერთადერთი სამქულიანი წუსტად გამოიყენა, თუმცა საშუალო მანძილებიდან ცოტა სამიზნე გაუმრუდდა: 5 ცდიდან მხოლოდ ერთი ჩააგდო. მთლიანობაში 19 წლის ქართველმა 5 ქულა და 2 მოხსნა მიითვალა. 
"შარლერუა" საკვალიფიკაციო ეტაპის ნახევარფინალში გერმანულ "ალბას" შეხვდება, რომელის დამარცხების შემთხვევაშიც ევროლიგის ჯგუფურ ეტაპზე მოსახვედრად ერთი მატჩის მოგებაღა დარჩება.