
 გალერეა საქართველოს 14-წლამდელთა ჩემპიონატის პლეი ოფი დაიწყო.
ტურნირში მონაწილე ათმა გუნდმა ჯგუფურ ეტაპზე 2 წრედ ითამაშა და მათგან საუკეთესო რვამ
პლეი ოფში ასპარეზობის უფლება მოიპოვა. 

პირველ ადგილზე აჭარის ნაკრები გავიდა, რომელმაც რეგულარულში
მხოლოდ ერთი მატჩი წააგო. შემდეგი ადგილები გუნდებმა ამ თანმიმდევრობით დაიკავეს -
აკადემია, ოვერტაიმი, ქუთაისი, რუსთავი, მაკაბი, სოხუმი და არმია.

პლეი ოფის პირველ ეტაპზე - ანუ მეთხედფინალში გამარჯვება
ერთი მატჩით განისაზღვრება, ხოლო ნახევარფინალური და ფინალური სერიები 2 გამარჯვებამდეა.
დღეს დაიწყო პლეი  ოფი და გაიმართა 3 მატჩი.
პირველ შეხვედრაში „აკადემიამ“ 79:63 დაამარცხა „სოხუმი“, ხოლო მეორე მატჩში „ოვერტაიმმა“
„მაკაბის“ დაძაბულ ბრძოლაში - 74:70 სძლია. 

ორივე გამარჯვებულმა ნახევარფინალის საგზურები მოიპოვეს
და პლეი ოფის შემდეგ წრეში ერთმანეთს შეხვდებიან. მეოთხედფინალის მესამე შეხვედრა ბათუმში
გაიმართა, სადაც აჭარის ნაკრებმა იოლი გამარჯვება მოიპოვა „არმიასთან“ 90:48 და ნახევარფინალში
მეტოქეს ელოდება, რომელიც „ქუთაისისა“ და „რუსთავის“ დაპირისპირებაში, 11 ივნისს უნდა
გაირკვეს. 
