საქართველოს ეროვნული ნაკრები სერბეთის დედაქალაქშია. ილიაზ ზუროსის გუნდი ბელგრადში გერმანიიდან დღეს, გამთენიისას გამოემგზავრა და დაახლოებით 5 საათი დასჭირდა, დანიშნულების ადგილას - ბელგრადის „ქროუნ პლაზაში“ რომ მისულიყო.

ქართველებმა გუშინ ქალაქ ქემნიცში, გერმანიის ეროვნულ ნაკრებთან ითამაშეს და ბოლო პერიოდში დაღლილობისა და შეცდომების გამო წააგეს. ეს გახლდათ მსოფლიოს 2019 წლის ჩემპიონატის შესარჩევი ტურნირის პირველი მატჩი. მეორეს ქართველები 27 ნოემბერს, ბელგრადში, კონტინენტის ერთ-ერთ უძლიერეს - სერბეთის ნაკრებთან გამართავენ.

ბელგრადის სასტუმროში დაბინავების შემდეგ ნაკრების წევრები დაისვენებენ, ძალებს აღიდგენენ და საღამოს, ადგილობრივი დროით 20:00 საათზე (თბილისში 23:00) ბელგრადის ალეკსანდრ ნიკოლიჩის სახელობის დარბაზში ივარჯიშებს.

26 ნოემბერს საქართველოს ნაკრებს 2 ვარჯიში აქვს დაგეგმილი, ხოლო სერბეთთან მატჩი 27-ში, თბილისის დროით - 23:00 საათზე გაიმართება.

[embed]https://youtu.be/L5V5gOIqBJ0[/embed]

<img class="alignnone size-full wp-image-22327" src="http://gbf.ge/app/uploads/2017/11/20171125_133220.jpg" alt="" width="5312" height="2988" />

<img class="alignnone size-full wp-image-22326" src="http://gbf.ge/app/uploads/2017/11/20171125_132221.jpg" alt="" width="5312" height="2988" />

<img class="alignnone size-full wp-image-22328" src="http://gbf.ge/app/uploads/2017/11/20171125_140648-1.jpg" alt="" width="5312" height="2988" /><!--more--><!--more--><!--more--><!--more-->