საქართველოს ეროვნული ნაკრების წევრი, ნიკა მეტრეველი ახალი სეზონისთვის თავის გუნდ „ნაპოლიში“ ემზადება. ნეაპოლური გუნდი იტალიის ლეგა დუეში, ოქროს ლიგაში გამოდის, რაც იმას ნიშნავს, რომ მეტრეველი სერია „ა“-ს მერე იტალიის რანგით მეორე დივიზიონში ასპარეზობს.
ამხანაგურ მატჩში მეტრეველი ყოფილ გუნდ “ფერენტინოს” გაეჯიბრა და 73:67 სძლია, მეტრეველმა კი 13 ქულა ჩააგდო. ცნობისთვის, ნიკა ფერენტინოელთა ღირსებას 2009-10 წლების სეზონში იცავდა, შემდეგ კი, “ბასკეტ რიმინი კრაბსი”, “დინამო სასარი ბასკეტი”, იგივე “ბასკეტ ნაპოლი”, “ფულგორ ომენა”, “სოხუმი” და “როზეტო შარქსი” მოიარა.
ლეგა დუეში სეზონი 5 ოქტომბერს დაიწყება. მანამდე კი, 27 და 28 სექტემბერს, „ნაპოლი“ 2 საკონტროლო მატჩს გამართავს „ფორტიტუდოსა“ და „ფორლისთან“.

 