  

დასრულდა თბილისის მინისაკალათბურთო ფესტივალის ჯგუფური ეტაპი. ტურნირი 2004 წელს დაბადებულთა შორის მიმდინარეობს და დღეს საკალათბურთო აკადემიაში გამართული მატჩების შედეგად მეოთხედფინალისტები გამოვლინდნენ.
მინი-კალათბურთის ფესტივალის მთავარი ორგანიზატორი „ბავშვთა და ახალგაზრდობის ცენტრი“ გახლავთ, რომელსაც ტურნირის ორგანიზებაში დახმარებას თბილისის კალათბურთის განვითარების კავშირი და საქართველოს კალათბურთის ეროვნული ფედერაცია უწევენ.
2004-წლიანთა თბილისის ფესტივალში 10 გუნდი მონაწილეობს, რომლებიც 2 ჯგუფში არიან გადანაწილებულნი. დღეს გამართული ბოლო ტურის შემდეგ გუნდები ჯგუფებში ადგილების მიხედვით განთავსდნენ და შესაბამისად, მეოთხედფინალური წყვილებიც დაკომპლექტდა. პლეი ოფში გუნდები ეგრედ წოდებული ჯვარედინი სისტემით შეხვდნენ. „ა“ ჯგუფის გამარჯვებული „ბ“ ჯგუფის მეოთხეადგილოსანს შეხვდა, მეორე - მესამეს და ასე შემდეგ.
მაშ ასე, 20 ივნისს საკალათბურთო აკადემიის დარბაზში 14:00 საათიდან მეოთხედფინალები დაიწყება, რომლის განრიგსაც ქვემოთ შემოთავაზებულ პლეი ოფის ბადეში იხილავთ.
საბოლოო ცხრილი

 




 
