  
ხვალ, 25 აპრილს, თბილისში, „დინამოს“ საწვრთნელ ბაზაზე ქართველი მწვრთნელებისთვის სემინარები და ტრენინგები ჩატარდება. ღონისძიებას ესპანელი მწვრთნელები და საკალათბურთო სპეციალისტები გაუძღვებიან, რომლებმაც ქართველ ახალგაზრდა კალათბურთელებს 2-კვირიანი საწვრთნელი კემპი ჩაუტარეს.
საქართველოს კალათბურთის ეროვნული ფედერაციისა და ესპანური კომპანია „სასკი ბასკონიას“ შორის 5-წლიანი ხელშეკრულება გაფორმდა, რომლის საფუძველზეც სხვადასხვა საკალათბურთო აქტივობებია დაგეგმილი. ხელშეკრულება ქართული კალათბურთის განვითარებას ემსახურება და მის პირველ წელს 2-კვირიანი საკალათბურთო კემპი და მწვრთნელთა სემინარები დაიგეგმა.
რეგიონებსა და თბილისში მომუშავე მწვრთნელები ხვალ, 25 აპრილს, „დინამოს“ ბაზაზე 12 საათიდან უნდა მობრძანდნენ.  