ზაზა ფაჩულიას "გოლდენ სტეიტმა" გასვლითი მოგებების წარმატებული სერია მე-15 მატჩზე შეწყვიტა. ნბა-ს მოქმედმა ჩემპიონმა ტეხასში - "ჰიუსტონ როკეტსთან" <a href="http://www.espn.com/nba/boxscore?gameId=400975425"><strong><span style="color: #ff0000;">108:116</span></strong></a> წააგო. არადა, ოკლენდელები რეკორდზე მიდიოდნენ, რაც 16-მატჩიანი წაუგებელი სერიის ტოლია და ის 1971-72 წლების სეზონში "ლოს ანჯელეს ლეიკერსმა" დაამყარა.

ქართელმა ცენტრმა ტრადიციულად სასტარტო ხუთეულში ითამაშა. ფაჩულიამ მოედანზე 16 წუთი გაატარა, რის განმავლობაშიც 3-დან 2 ორქულიანი ჩააგდო და მთლიანობაში 4 ქულა, 4 მოხსნა და 3 პასი მიითვალა. საუკეთესო იყო კევინ დიურანტი 26 ქულით, ხოლო დრეიმონდ გრინმა 21, სტეფ კარიმ კი 19 ქულა მოაგროვა.&nbsp;

ჰიუსტონელების გამარჯვებაში ლომის წილი დაიდო კრის პოლმა, 33 ქულა, 11 მოხსნა, 7 პასი და 3 ჩჭრა მიითვალა. საკვანძო სამქულიანი და მთლიანობაში 22 ქულა ჩააგდო ჯეიმზ ჰარდენმა, ფაჩულიას ოპონენტმა კლინ კაპელამ კი 18 ქულა მოინაგრა.

"გოლდენ სტეიტს" წაგება არც შეუმჩნევია, ისევ დიდი უპირატესობით ლიდერობს ნბა-ს. ოკლენდელებს 37 მოგება და 10 მარცხი აქვთ და შემდეგ შეხვედრას 24 იანვარს, შინ "ნიუ იორკთან" ჩაატარებენ.

[embed]https://www.youtube.com/watch?v=7ct1jrv-hhc[/embed]