არაერთი მსოფლიო დონის ვარსკვლავის მშობლიური ქალაქი ქუთაისი 5 დღით საქართველოს საკალათბურთო ეპიცენტრად იქცევა. 1-4 თებერვალს იმერეთის მთავარი ქალაქი ქართული კალათბურთის მნიშვნელოვან ღონისძიებებს უმასპინძლებს.

ქუთაისში გაიმართება ოლიმპიური ჩემპიონების - ზურაბ საკანდელიძისა და მიხეილ ქორქიას მემორიალური ტურნირი და სუპერლიგის ყველა ვარსკვლავის მატჩი - „ოლ სტარი“.

ზ.საკანდელიძისა და მ. ქორქიას სახელობის ტურნირის თამაშები 1-2 თებერვალს პლეიოფის სისტემით ჩატარდება და 4 თებერვალს ფინალური მატჩის დასრულდება, ხოლო 3 თებერვალს&nbsp; „ყველა ვარსკვლავის მატჩი“ გაიმართება, სადაც ერთმანეთს რეგიონისა და თბილისის გუნდები შეხვდებიან. შეხვედრა 16:00 საათზე დაიწყება. &nbsp;

„ყველა ვარსკვლავის მატჩის“ ძირითადი ხუთეულის მოთამაშეები, ტრადიციულად, გულშემატკივრის მიერ გამოკითხვის შედეგად შეირჩევა. &nbsp;კალათბურთის ფედერაციის ვებ-გვერდზე (GBF.GE)&nbsp; ხმის მიცემის პროცედურა &nbsp;დღეიდან, 22 იანვრიდან დაიწყება და 2 თებერვალს 12:00 საათზე დასრულდება. ოლ სტარის სათადარიგო მოთამაშეებს&nbsp; კი მწვრთნელები დაასახელებენ. ყველა ვარსკვლავის მატჩის შესვენებების დროს ტრადიციულად გაიმართება კონკურსი 3-ქულიან&nbsp; სროლებსა და ჩატენვებში. &nbsp;3-ქულიანების კონკურსში მონაწილეობას მიიღებენ სუპერლიგის ორი წრის შემდეგ 3-ქულიანების საუკეთესო პროცენტული მაჩვენებლის მქონე მოთამაშეები, ჩატენვების კონკურსში&nbsp; მონაწილეობა კი&nbsp; ნებაყოფლობითია.

რაც შეეხება საკანდელიძე-ქორქიას მემორიალს, წლევანდელ სეზონში ტურნირში სუპერლიგის 7 და „ა“ ლიგის 1 გუნდი მიიღებს მონაწილეობას: ქუთაისი, სოხუმი, ოლიმპი, რუსთავი, კაკტუსი, მგზავრები, მარნეული და წყალტუბო („ა“ ლიგა).

ტურნირის მონაწილე გუნდები 1 თებერვალს ერთმანეთს მეოთხედფინალებში დაუპირისპირდებიან, ხოლო 2-ში ნახევარფინალები გაიმართება. საკანდელიძე-ქორქიას მემორიალის ფინალი 4 თებერვალს, 16:00 საათზე, ქუთაისის სპორტის სასახლეში ჩატარდება, სადაც დაგეგმილია დიდი ქართველი კალათბურთელისა და მწვრთნელის - ოთარ ქორქიას მონუმენტური სურათის საზეიმო გახსნა. &nbsp;ოთარ ქორქიას გრანდიოზული ფოტო სხვა ქუთაისელ ვარსკვლავების გვერდით - სპორტის სასახლეში&nbsp; საპატიო ადგილს დაიკავებს. &nbsp;

ქუთაისის საკალათბურთო დღეების ფარგლებში&nbsp; ასევე დაგეგმილია საქართველოს თასის გათამაშების კენჭისყრა.&nbsp;&nbsp;

&nbsp;

<img class="alignnone size-full wp-image-24783 alignleft" src="http://gbf.ge/app/uploads/2018/01/all-star-2018-360X360.jpg" alt="" width="360" height="360">&nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp;&nbsp;<img class="alignnone size-full wp-image-24784 alignleft" src="http://gbf.ge/app/uploads/2018/01/sakandelidze2018-360X360.jpg" alt="" width="360" height="360">

&nbsp;