ვიქტორ სანიკიძე იტალიის თასის გათამაშების ფინალში გავიდა. საქართველოს ეროვნილი ნაკრების ფორვარდის ბოლონიურმა „კანადიან სოლარმა“ ნახევარფინალში იმ ქალაქის გუნდს შეხვდა, სადაც ეს ტურნირი ტარდება. ბოლონიელებმა „ეარ აველინოს“ 71:63 მოუგეს და ფინალში გავიდნენ.
სანიკიძემ საკმაოდ დამაჯერებლად და ბარაქიანად ითამაშა. ის შედეგიანობის საერთო კოეფიციენტით ყველაზე საუკეთესო იყო თავისიანთა შორის. ვიქტორმა 25 წუთი ითამაშა და მის ანგარიშზე 9 ქულა, 8 მოხსნა, 2 პასი და ამდენივე დაფარება დაგროვდა. სანიკიძემ 4–დან ყველა ორქულიანი ჩააგდო, საჯარიმოს ხაზიდან კი 2 ცდიდან 1 სტყორცნა ზუსტად.
მეორე ნახევრაფინალში იტალიის უძლიერესმა გუნდმა „სიენამ“ „ბიელა“ 83:53 გაანადგურა და ფინალში დღეს სწორედ მას შეხვდება სანიკიძის „კანადიან სოლარი“.
 