დღეს თბილისის ოლიმპიურ სასახლეში დაგეგმილი სუპერლიგის 2 მატჩიდან ერთი დასრულდა. ქვემოქართლურმა "დელტამ" საკმაოდ ხმაურიანი შედეგი დააფიქსირა. თემური კანკიას გაწვრთნილმა მარნეულელებმა, რომლებსაც მიმდინარე ჩემპიონატში მხოლოდ 2 მოგება ჰქონდათ, ერთ-ერთი ლიდერი "ოლიმპი" დაამარცხეს - 96:87.

"ოლიმპს" მიმდინარე ჩემპიონატში 11 მატჩიდან 7 მოგება ჰქონდა და ცხადია, ერთ-ერთ აუტსაიდერთან ფავორიტადაც ითვლებოდა, თუმცა "მარნეულმა" სამაგალითოდ იბრძოლა და მშვენივრად ჩატარებული ბოლო პერიოდის ხარჯზე გაიმარჯვა. თამაში ოლიმპელებს მიჰყავდათ, თუმცა ქვემოქართლელები ბევრით არ რჩებოდნენ და პერიოდული აფეთქებებით 10-12 ქულიან ჩამორჩენას უმალ აბათილებდნენ.&nbsp;

შეხვედრა დასასრულისკენ მიდიოდა, "ოლიმპმა" გადამწყვეტ პერიოდში 9-ქულიანი ლიდერობა მოიპოვა და თითქოს გამარჯვებამდეც უნდა მისულიყო, მაგრამ დასკვნით ეპიზოდში "დელტას" კალათბურთელებმა დიდი ბრძოლისუნარიანობა გამოავლინეს და საბოლოოდ ისე მოიგეს, "ოლიმპს" მოგების შანსიც არ მისცემია. ქვემოქართლელებმა ბოლო პერიოდი 31:17 მოიგეს და საამაყო გამარჯვებას მიაღწიეს.

"მარნეულს" 22 ქულით და 11 მოხსნით ტაილერ ალდერმანმა ულიდერა. 22 ქულა მოაგროვა არტიომ შვეცმაც, ხოლო ნიკოლას ნილის ანგარიშზე 19 ქულა და 8 პასი დაგროვდა. "ოლიმპში" 29 ქულითა და 11 მოხსნით მარკ ოგდენი გამოირჩა, ხოლო გივი ბაქრაძის ანგარიშზე 12 ქულა და 7 პასი დაგროვდა.&nbsp;
<h2 style="text-align: center;">მარნეული - ოლიმპი
<span style="color: #ff0000;">სტატისტიკა: 96:87</span></h2>