ვაკეში მდებარე საკალათბურთო აკადემიის დარბაზში დასრულდა
მ.ქორქიასა და ზურაბ საკანდელიძის მემორიალის მესამე ტურის შეხვედრები, სადაც ფინალისტთა
ვინაობა გაირკვა.





 
 
 
 
 
 
       


 დღის პირველ
შეხვედრაში თბილისის სახელმწიფო უნივერსიტეტის გუნდმა ,,რუსთავი“  დამაჯერებლად 99:71 დაამარცხა. თსუ-ს შემადგენლობაში
საუკეთესო 25 ქულით სოსო შერმადინი იყო, ხოლო ,,ქვემოქართლელებს“ 27 ქულა რევაზ ჩაჩანიძემ
შესძინა.








საინტერესო გამოდგა ,,ა“ ჯგუფის დაპირისპირება ,,არმიასა“
და ,,დინამოს“ შორის, რომელსაც მემორიალის ერთ-ერთი ფინალისტი უნდა გამოევლინა. ძალიან
საინტერესო მატჩში ,,არმიამ“ 11-ქულიანი სხვაობით, 79:68 დაამარცხა ,,დინამო“ და ფინალური
საგზური მოიპოვა. შეხვედრის პირველი ნახევარი არმიელთა უპირატესობით წარიმართა,რომლებმაც
შეხვედრის პირველ ნახევარში 36:25 იმარჯვეს.








 დაძაბული გამოდგა
მატჩის მესამე მეოთხედი, სადაც დინამოელები ძალიან გააქტიურდნენ და აღნიშნული ათწუთეულის
დასრულებამდე 1:23 წუთით ადრე სხვაობა 4 ქულამდე დაიყვანეს - 46:42. პერიოდის დასრულებამდე
რამდენიმე წამით ადრე კი გუნდებს შორის ანგარიშში სხვაობა კვლავ 4-ქულას შეადგენდა
- 49:45. დარჩენილ დროში ,,დინამომ“ კვლავ იაქტიურა და მესამე პერიოდის დასასრულს სხვაობა
მინიმუმადე დაიყვანა - 49:48. მეოთხე მეოთხედი არმიელთა სასარგებლოდ დაიწყო, რომლებმაც
შეძლეს მობილიზება და წინ 3 ქულით, 51:48 გავიდნენ. ამის შემდეგ არმიელებს მოპოვებული
უპირატესობა აღარც დაუკარგავთ, სხვაობა 10 ქულამდე გაზარდეს, მატჩი მოგებით დაასრულეს
და მ. ქორქია-ზ.საკანდელიძის მემორიალის ფინალში გავიდნენ.








თვადაცვის სამინისტროს გუნდს 24 ქულით უილიამ ტოასმა
ულიდერა, ხოლო 14 ქულითა და 13 მოხსნით ორმაგი დუბლი ბენჟამინ ვუდსაიდმა შეასრულა.
,,დინამოს“ შემადგენლობაში კი 19-19 ქულა დუდა სანაძისა და ქიენ კარტერის ანგარიშზეა.








 დღის დასკვნით
მატჩში ერთმანეთს შინაგან საქმეთა სამინისტროსა და სოხუმის გუნდები დაუპირისპირდნენ.
შეხვედრის ძირითადი დრო ანგარიშით 75:75 დასრულდა, ხოლო ოვერტაიმი კიდევ უფრო დაძაბული
და საინტერესო აღმოჩნდა, სადაც საბოლოოდ ,,სოხუმმა“ მოიპოვა გამარჯვება -84:82.








თავდაპირველად მატჩი შსს-ს უპირატესობით დაიწყო, რომელთაც
საწყის ათწუთეულში სოლიდური უპირატესობა მოიპოვეს -24:13, ხოლო მეორე მეოთხედში სოხუმელები
გააქტიურდნენ, მეტოქეს არ დაუთმეს და შეხვედრის პირველი ნახევარი ფრედ - 36:36 დაასრულეს.
მესამე მეოთხედი კვლავ ,,ზღვისპირელთა“ უპირატესობით წარიმართა, ხოლო დასკვნითი, მეოთხე
ათწუთეული უკიდურესად დაძაბული აღმოჩნდა. აღნიშნული პერიოდი შსს-ს მცირე უპირატესობით
მიმდინარეობდა, რომლებიც პერიოდის მე-4 წუთზე სოხუმის გუნდს 5 ქულის სხვაობით, 61:56
ამარცხებდნენ. სულ სხვაგვარი სიტუაცია შეიქმნა მატჩის დასასრულს: შეხვედრის ძირითადი
დროის დასრულებამდე 35.1 წამით ადრე ირაკლი ჩლაიძის 3-ქულიანის წყალობით ანგარიშში
სხვაობა მინიმუმადე დავიდა -71:72, თუმცა  25
წამით ადრე წინ კვლავ შსს გავიდა - 73:71. ლევან ფაცაციამ 2-ქულიანი მოათავსა მეტოქეთა
კალათში და სხვაობა გაათანაბრა - 73:73. 19.9 წამით ადრე რობო კრეპსიმ  2 საჯარიმოდან 2-ვე ზუსტად შეასრულა და საკუთარი
გუნდი კვლავ წინ გაიყვანა - 75:73.  მატჩის
ძირითადი დროის ამოწურვამდე რამდენიმე წამით ადრე გიორგი ჯგერენაიმ 2-ქულიანი მიითვალა
და შეხვედრაც ფრედ, 75:75. დასრულდა . დამატებითი დრო კიდევ უფრო საინტერესო და ემოციური
გამოდგა,  რომელიც ქულა-ქულაში წავიდა. შეხვედრის
დასრულებამდე 2 წამით ადრე,  სოხუმელები ქულით დაწინაურდნენ - 83:82,  ირაკლი ჩლაიძემ კი საბოლოო ანგარიში დააფიქსირა - 84:82.








სოხუმელთა შემედგენლობაში ორმაგი დუბლი ლაშა ფარღალავამ(29ქ.11მ.8პ)
და ლევან ფაცაციამ შეასრულეს(23ქ.18მ), ხოლო შსს-ს მხრიდან ყველაზე მეტი 26 ქულა რობო
კრეპსმა დააგროვა. ორმაგი დუბლი კი სამმა მოთამაშემ მიითვალა: ჯეფრი მაკქემონმა(14ქ.16მ),
ლარი ბლერმა(17ქ.10პ) და ტრეისი სმიტმა(16ქ.10მ).








მ.ქორქია-ზ.საკანდელიძის მემორიალის ,,ბ“ ჯგუფში შსს,
თსუ-სა და ,,სოხუმს“ თანაბარი ქულები დაუგროვდათ, თუმცა ურთიერთშეხვედრებში ყველაზე
კარგი მაჩვენებლი შსს-ს აღმოაჩნდა და ჯგუფში პირველი ადგილი დაიკავა. 








 ასე რომ ,
20 იანვარს, ოლიმპიური ჩემპიონების მიხეილ ქორქიასა და ზურაბ საკანდელიძის მემორიალის
ფინალში, რომელიც თბილისის სპორტის სასახლეში 18 საათზე გაიმართება ერთმანეთს არმია-შსს
დაუპირისპირდებიან.





























                    