ვიქტორ სანიკიძის გუნდის მეორე გამარჯვება თურქეთის სუპერლიგაში. ქართველი ფორვარდის „თედ კოლეჯმა“ მე-7 ტურის მატჩში ანკარაში „ბანვითს“ უმასპინძლა და დაძაბულ ბრძოლაში 101:99 დაამარცხა.
სამწუხაროდ, სანიკიძეს ამ მატჩში მონაწილეობა არ მიუღია. განაცხადში იყო, მაგრამ ქართველი ფორვარდი მოედანზე არ გამოჩენილა. ანკარელებს გამარჯვების მოპოვებაშ დიდად დაეხმარა კალინ ჯეი ლუკასი, რომელმაც 40 ქულა მიითვალა.
„თედ კოლეჯს“ 2 მოგება და 5 მარცხი აქვს და თურქეთის 16-გუნდიან ჩემპიონატში მე-13 ადგილზე იმყოფება. მორიგ ტურში ანკარელები 28 ნოემბერს სტუმრად „დემირ ბუიუქჩეკმეჩთან“ ითამაშებენ. 
 