დამკვიდრებული ტრადიციის თანახმად, "ა" ლიგის გათამაშების დაწყებამდე, მასში მოსახვედრად საკვალიფიკაციო ტურნირი გაიმართება. თუკი აქამდე საკვალიფიკაციო ეტაპი საპლეიოფო რაუნდს მოიცავდა, წლეულს მას სწორედ ტურნირის სახე ექნება.

საკვალიფიკაციო მინი-ტურნირში 4 გუნდი მიიღებს მონაწილეობას, რომლის გამარჯვებულიც "ა" ლიგის საგზურს პირდაპირ მიიღებს, ხოლო მეორეზე გასული წინა სეზონის "ა" ლიგის აუტსაიდერთან დამატებით საკვალიფიკაციო რაუნდს გამართავს.

განვმარტავთ, რომ გასულ სეზონში ბოლო - V და VI ადგილებზე გასულ გუნდებს "ა" ლიგის საგზურების შესანარჩუნებლად საკვალიფიკაციო მატჩები უნდა გაემართათ, მაგრამ რადგან სუპერლიგიდან დაქვეითებული "ბათუმი" კვლავ უმაღლესში დააბრუნეს, "ა" ლიგის მეხუთეადგილოსან "წყალტუბოსთვის" ლიგაში დარჩენის პრობლემა გადაიჭრა. მე-6 ადგილზე გასულ სეუ-ს კი "ა" ლიგაში ადგილის შენარჩუნება საკვალიფიკაციო ტურნირის ფინალისტთან ბრძოლაში მოუწევს.
<p style="text-align: left;">2017-2018 წლების სეზონის "ა" ლიგაშ მოსახვედრად საკვალიფიკაციო ტურნირი 9-18 დეკემბერს გაიმართება და მასში 4 გუნდი - "თბილისი", "კავკასია", "რაზმი" და "ზაზა ფაჩულიას აკადემია" მიიღებს მონაწილეობას. გუნდები ერთმანეთში 1 წრეს (თითო მატჩს) გამართავენ, რის შემდეგაც 2 საუკეთესო ფინალში გავა. ფინალური სერია 2 მატჩის ჯამში საუკეთესოს - ანუ "ა" ლიგის ახალ მონაწილეს გამოავლენს, ხოლო ფინალში დამარცხებული გუნდი, როგორც აღვნიშნეთ, სეუ-ს დამატებით საკვალიფიკაციო რაუნდში დაუპირისპირდება და გამარჯვებული იქნება მომავალი "ა" ლიგის ბოლო მონაწილე.</p>
<img class="size-full wp-image-22913 aligncenter" src="http://gbf.ge/app/uploads/2017/12/a-lig.png" alt="" width="585" height="569" />