მოირჩინა ტრავმა ალ ჰორფორდმა და ზაზა ფაჩულიამაც სათადარიგოთა სკამზე გადაინაცვლა. წინა მატჩში ქართველმა ცენტრმა "ატლანტას" ხუთეულში 31 წუთზე მეტ ხანს ითამაშა, თუმცა ამ გამთენიისას, როცა მისმა გუნდმა "მილუოკი" 110:85 გაანადგურა, ქართველმა ცენტრმა მხოლოდ 11:49 წუთი ითამაშა. 
ფაჩულიამ ამ ხნის განმავლობაში თითქმის ვერაფერი მოასწრო. პირველად მოხდა მის კარიერაში, როცა 10 წუთზე მეტ ხანს ითამაშა და მოედანი ქულისა და მოხსნის გარეშე დატოვა. ქართველი ცენტრის ანგარიშზე 2 პასი და 1 ჩაჭრა იყო.
ატლანტელებს 39 მოგება და 28 მარცხი აქვთ და ისინი აღმოსავლეთ დივიზიონში მე-5 ადგილზე იმყოფებიან. მომდევნო შეხვედრას ფაჩულიას გუნდი ხვალ გამთენიისას "დენვერის" წინააღმდეგ გამართავს.
 