დასანანი მარცხი იწვნია ვიქტორ სანიკიძის "სიენამ". იტალიურმა კლუბმა საფრანგეთში "შალონთან" შეხვედრა დამატებით დროში, ანგარიშით 103:108 დათმო. 
 
სიენელებს ჯგუფიდან გასვლა განაღდებული აქვთ, მაგრამ გამარჯვება მაინც უნდოდათ. საფრანგეთში აუტსაიდერი „შალონი“ იტალიურ კლუბს მედგრად დაუხვდა და მიუხედავად იმისა, რომ ბოლო მეოთხედის წინ 5 ქულით ჩამრჩებოდა, საქმე დამატებით დრომდე მიიყვანა. ექსტრახუთწუთეულში კი შალონელებმა გამარჯვების მოპოვება მოახერხეს.
 

 
გამარჯვებულებს შილბ ბლეიკმა 28 ქულით ულიდერა, ხოლო ჟან ადოლფმა 20 მიითვალა. სიენელთ ქართველმა ფორვარდმა მოედანზე 20 წუთი დაჰყო და თავი 4 ქულას, 5 მოხსნას და 2 პასს მოუყარა. სანიკიძემ 2 ორქულიანი ააცილა, 1 სამიანი ჩააგდო და 2–დან 1 საჯარიმო გამოიყენა. სიენელთაგან საუკეთესო შედეგი ბობი ბრაუნმა დააფიქსირა, რომელმაც 26 ქულითა და 10 პასით ორმაგი დუბლი მიითალა.
 
სიენა 13 დეკემბერს ჯგუფურ ეტაპს პოლონურ „პროკომთან“ საშინაო მატჩით ასრულებს, რის შემდეგაც კენჭისყრას დაელოდება და ტოპ–16–ში მომავალ მეტოქეებს შეიტყობს. 
  
B ჯგუფი
მაკაბი                         7          2          732      646      86 
 უნიკახა                     7          2          676      653      23 
 სიენა                          5          4          791      749      42 
 ალბა                          4          5          660      670      -10 
 შალონი                     3          6          720      757      -37 
 პროკომი                   1          8          609      713      -104