სტატისტიკა 

სუპერლიგაში ადგილის შესანარჩუნებელ, გადამწყვეტ მატჩში
დიდი ბრძოლა გაიმართა „ქუთაისსა“ და „სოხუმს“ შორის. ეს გუნდები მეოთხედფინალური სერიიდან
გავარდნენ და ბრძოლას სუპერლიგის 5-8 ადგილებისთვის აგრძელებდნენ.


მოგეხსენებათ, სუპერლიგის ბოლო 2 გუნდილიგაში ადგილის
შესანარჩუნებლად „ა“ ლიგის 2 საუკეთესო გუნდთან სერიებს გამართავენ. შესაბამისად -
5 და 6 ადგილებზე გასულ გუნდებს გადასასვლელ სერიებში მონაწილეობა არ მოუწევთ და სუპერლიგაში
ადგილს პირდაპირ შეინარჩუნებენ.

სწორედ 5-6 ადგილებისთვის მატჩში ასპარეზობის უფლების
მოსაპოვებლად იბრძოდნენ „სოხუმი“ და „ქუთაისი“. სრია 2 გამარჯვებამდე იყო და გუნდებმა
აქამდე თითო მოგება გაცვალეს. მე-3, გადამწყვეტ მატჩში დიდი პაექრობა გაიმართა. შეხვედრის
გამარჯვებული ძირითადმა დრომ ვერ გამოავლინა და მატჩი ოვერტაიმში გადავიდა. 

ექსტრახუთწუთეულში მასპინძლებმა მოახერხეს გამარჯვების
მოპოვება და სერიაში გაიმარჯვეს. ქუთაისელებს  ზაურ ფაშაევმა ულიდერა, რომელმაც
29 ქულა, 9 მოხსნა და 9 პასი მიითვალა. 26 ქულა დააგროვა სლოვენიელმა მირზა სარალიამ,
რომელმაც წინა 2 შეხვედრაში ტრავმის გამო ვერ მიიღო მონაწილეობა. 13 ქულა და 16 მოხსნა
ჰქონდა ანატოლი ბოისას. სოხუმელთაგან 21 ქულითა და 10 მოხსნით ბექა ბექაური გამოირჩა,
რომელმაც 5 სამქულიანი ჩააგდო. 20 ქულა და 11 მოხსნა დააგროვა პეილეი პელემ, ხოლო
ირაკლი ჩლაიძის ანგარიშზე 20 ქულა დაგროვდა.

„ქუთაისი“ მე-5 ადგილისთვის მატჩში „მგზავრები-არმიას“
შეხვდება, რომელმაც „ოლიმპს“ სერია 2:0 მოუგო. მე-7 ადგილისთვის მატჩში კი „ოლიმპი“
და „სოხუმი“ ითამაშებენ.
