ესპანეთის რანგით მეორე დივიზიონში მარცხი განიცადა ბექა ბურჯანაძის „ლაიმა ბასკეტმა". ქართველ ლეგიონერს ურიგოდ არ უთამაშია, თუმცა თავისიანები „პალმასთან" მატჩში მარცხისგან მაინც ვერ იხსნა - 68:77.
ბურჯანაძემ სასტარტო ხუთეულში ითამაშა და მოედანზე 28:36 წუთი დაჰყო. ქართველმა ფორვარდმა 5-დან 2 ორქულიანი, 7-დან 2 სამიანი და 4-დან 2 საჯარიმო ჩააგდო. ბურჯანაძის მონაგარმა 12 ქულა, 5 მოხსნა და 1 პასი შეადგინა. ლაკორუნიელთაგან საუკეთესო ბომბარდირი ხესუს კასტრო გახდა 17 ქულით. 
„ლეიმა ბასკეტს" 9 მოგების წილ 13 წაგება აქვს და 15-გუნდიან ლიგაში მე-11 ადგილი უკავია. შემდეგ მატჩი ლაკორუნიელებს 15 მარტს, სტუმრად ბოლოსწინა დგილზე მყოფ „პრატ ხუვენტუდთან" ელის.