ევროლიგის მე-20 ტურში "ქართული" დერბი შედგა. გიორგი შერმადინის "უნიკახამ" თორნიკე შენგელიას "ბასკონიას" უმასპინძლა და ამ მატჩის თანმდევი ატრიბუტი, ნიშნად მასში ქართველი მოთამაშეების მონაწილეობისა, ტრიბუნაზე გამოფენილი საქართველოს დროშა იყო.&nbsp;

შეხვედრა ძალიან თანაბარი და დაძაბული გამოდგა და მისი ბედი შევედრის ბოლო წამებზე გადაწყდა. თორნიკე შენგელიას პასით ლატვიელმა იანის ტიმამ გადამწყვეტი ორქულიანი ჩააგდო და ბასკონიელებმა <a href="http://www.euroleague.net/main/results/showgame?gamecode=153&amp;seasoncode=E2017#!boxscore"><strong><span style="color: #ff0000;">85:83</span></strong></a> გაიმარჯვეს.&nbsp;

ქართველი მოთამაშეები საუკეთესოთა შორის იყვნენ.&nbsp;შენგელიამ მოედანზე 25:53 წუთი გაატარა და 13 ქულა, 3 მოხსნა, 3 პასი და 1 დაფარება მოაგროვა. თორნიკემ 5-დან 4 ორქულიანი, სამქულიანი და 4-დან 2 საჯარიმო ჩააგდო, ბურთი 3-ჯერ დაკარგა, 2 პერსონალური ფოლი მიიღო, მის წინააღმდეგ კი 4-ჯერ დაჯარიმდნენ.&nbsp;ქართველი ფორვარდი სარგებლიანობის კოეფიციენტის (16) მიხედვით, სტუმართა რიგებში მხოლოდ ურუგვაელ ჯეისონ გრეინჯერს (14 ქულა, 8 პასი) ჩამორჩა.

შენგელიას მსგავსად, არც შერმადინი არ ყოფილა სასტარტო ხუთეულში. ქართველი ცენტრი მოედანზე 23:10 წუთით იმყოფებოდა და 12 ქულა, 2 მოხსნა, 1 პასი და 1 ჩაჭრა მოაგროვა. შერმადინმა 5-დან 4 ორქულიანი და 4-ვე საჯარიმო გამოიყენა, 2 პერსონალური ფოლი მიიღო, მის წინააღმდეგ კი თამაშის წესები 4-ჯერ დაირღვა. გიორგის სარგებლიანობის კოეფიციენტი 17 გახლდათ და ამ მხრივ, მას მასპინძელთა მხრიდან მხოლოდ სერბმა ნემანია ნედოვიჩმა (19 ქულა) აჯობა.

ბასკონიელებს 9 მოგება და 11 მარცხი აქვთ და ცხრილში მე-9 პოზიციაზე იმყოფებიან, უნიკახელებს კი 8 მოგების წილ 12 მარცხი შერჩათ და მე-10 საფეხურზე არიან.&nbsp;2 თებერვალს ბასკური კლუბი ბელგრადის “ცრვენა ზვეზდას” დაუხვდება, მალაგელები კი რუსეთში “ხიმკის” ესტუმრებიან.

<a href="http://iframe%20frameborder=0%20width=480%20height=270%20src=//www.dailymotion.com/embed/video/x6dp82s%20allowfullscreen%20allow=autoplay/iframe"><iframe src="//www.dailymotion.com/embed/video/x6dp82s" width="480" height="270" frameborder="0" allowfullscreen="allowfullscreen"></iframe></a>