ვაკეში მდებარე საკალათბურთო აკადემიის დარბაზში საქართველოს
თასი 2012-ის მეოთხედფინალის საგზურითვის სტუდენტური დერბი გაიმართა,
 
 
 
    
სადაც ერთმანეთს
სამედიცინო უნივერსიტეტი და თსუ დაუპირისპირდნენ.
 
   
 სამედიცინომ თბილისის სახელმწიფო
უნივერსიტეტის გუნდი იოლად, 87:72 დაამარცხა და მეოთხედფინალში გავიდა, სადაც ,,არმიას“
შეხვდება. შეხვედრის საწყისი ათწუთეული გუნდების თანაბარი უპირატესობით წარიმართა,
თუმცა მეორე მეოთხედში სამედიცინო გააქტიურდა და წინ 10 ქულით გავიდა - 36:26. ამის
შემდეგ ,,მედიკოსები“ შეუჩერებელები აღმოჩნდნენ და მატჩის მსვლელობისას მოპოვებულ უპირატესობას
უფრო და უფრო იმყარებდნენ. მესამე პერიოდის შუაწელში თსსუ-მ სხვაობა 19 ქულამდე გაზარდა
-53:34, ხოლო მესამე პერიოდის დასასრულს ანგარიშში სხვაობა კიდევ უფრო გაიზარდა -
68:45. უინტერესო აღმოჩნდა მატჩის დასკვნითი მეოთხედი,  თსუ-მ მეტოქესთან ვერაფერი გააწყო და საქართველოს
თასის გათამაშებას ნაადრევად გამოეთიშა.



 გამარჯვებულებს
20 ქულით კოკა ტომარაძემ ულიდერა, ხოლო 14 ქულითა და 11 მოხსნით ორმაგი დუბლი აკაკი
დვალიშვილმა მიითვალა. რაც შეეხება თსუ-ს, მის შემადგენლობაში 21 ქულით საუკეთესო დავით
ხიზანიშვილი აღმოჩნდა, ხოლო ორმაგი დუბლი თორნიკე 
ნინიაშვილის ანგარიშზეა - 15 ქულა და 12 მოხსნა.



 შეგახსენებთ,
რომ ხვალ, საკალათბურთო აკადემიის დარბაზი საქართველო თასის მეოთხედფინალურ შეხვედრებს
უმასპინძლებს, რომელიც სტარტს 12 საათიდან აიღებს. 



