   
სუპერლიგის მე-2
წრის მე-3 ტურის ბოლო შეხვედრაში ,,ოლიმპი’’ ,,დინამოს’’ დაუპირისპირდება. თამაშის
დაწყებამდე გუნდების მთავარმა მწვრთნელებმა წინასამატჩო პრესკონფერენციაზე ისაუბრეს.

ირაკლი ხოშტარია(,,დინამოს’’ მთავარი მწვრთნელი):
მოვემზადეთ როგორც რიგითი თამაშისთვის, მეტნაკლებად ვიცით მოწინააღმდეგე, დიდ პატივს
ვცემთ როგორ მოთამაშეებს, ისე მწვრთნელს, გია კაზანჯიანს. ცუდია, რომ ჩვენ ვართ მასპინძლები,
თუმცა მაინც მეტოქის მოედანზე გვიწევს თამაში. ვნახოთ, რა იქნება. 
გია კაზანჯიანი(,,ოლიმპის’’ მთავარი მწვრთნელი): ჩემპიონატის ლიდერს ვეთამაშებით და ეს ორმაგი პასუხისმგებლობაა ჩვენი ბიჭებისთვის, დარწმუნებული ვარ, ისინი მთელი შემართებით იბრძოლებენ და ყველაფერს გააკეთებენ იმისთვის, რომ კარგი შედეგი აჩვენონ. მართალია, ,,არენაზე’’ ვთამაშობთ, თუმცა ორი დღეა ჩვენს დარბაზში არ გვივარჯიშია და ეს ჩვენთვისაც ერთგვარი პრობლემა იყო.