გიორგი შერმადინის საუკეთესო მატჩი "უნიკახაში". მალაგურ კლუბში გადასვლის შემდეგ ქართველმა ცეტრმა ყველაზე შედეგიანი მატჩი ჩაატარა. ეს ესპანეთის ჩემპიონატის მე-17 ტურში, უშუალო კონკურენტ "გრან კანარიასთან" მატჩი მოხდა და რაც მთავარია, უნიკახელებმა გამარჯვება მოახერხეს - <a href="http://www.acb.com/fichas/LACB62147.php"><span style="color: #ff0000;"><strong>94:87</strong></span></a>.

შერმადინი სათადარიგო იყო, თუმცა მან მოედანზე მის საშუალო მაჩვენებელზე მეტი - 26 წუთი გაატარა, რის განმავლობაშიც 23 ქულა, 5 მოხსნა (2 შეტევაში) და 1 ჩაჭრა მიითვალა.&nbsp;გიორგიმ 9-დან 7 ორქულიანი და 9-ვე საჯარიმო ჩააგდო, ბურთი 3-ჯერ დაკარგა, ერთხელ დაუფარეს, 4 პერსონალური მიიღო, მის წინააღმდეგ კი თამაშის წესები 6-ჯერ დაირღვა. შედეგად, ქართველი ლეგიონერის სარგებლიანობის კოეფიციენტი 26-ს გაუტოლდა და ის მატჩის უძვირფასეს მოთამაშედ (MVP) აღიარეს.

მალაგელებს "ბასკონიას" მსგავსად 10 მოგების წილ 7 მარცხი აქვთ და ცხრილშიც ამ მასთან 5-6 ადგილებს იყოფენ. მე-18 ტურის მატჩს "უნიკახა" 27 იანვარს, სტუმრად აუტსაიდერ "სან პაბლოსთან" გამართავს.

<img class="aligncenter size-medium wp-image-24770" src="http://gbf.ge/app/uploads/2018/01/shermadini-19-mvp-kanaria-730x730.jpg" alt="" width="730" height="730">

&nbsp;