საქართველოს 16-წლამდელთა ნაკრები საწვრთნელ შეკრებაზე ლატვიაში გაემგზავრა, სადაც ქალაქ კანდავაში პირველი ამხანაგური მატჩი გამართა. ნიკოლოზ ჩერქეზიშვილის გაწვრთნილმა გუნდი კლუბ „სალდუს“ შეხვდა და 17 ქულის სხვაობით - 74:57 იმარჯვა. 
2 პერიოდი - მეორე და მესამე ფრედ, თანაც ერთნაირი ანგარიშით - 15:15 დასრულდა. ქართველებმა პირველ და მეორე მეოთხედებში შესაბამისად 20:14 და 24:13 იმარჯვეს. საქართველოს ნაკრებში 15 ქულითა და 19 მოხსნით საუკეთესო ზაურ ჯანელიძე გახლდათ. 12 ქულა დააგროვა ნიკა მეცხვარიშვილმა, ხოლო ლადო ალავიძემ და კოკა ფიფიამ პირად ანგარიშზე 11-11 ქულა ჩაიწერეს. 
საქართველოს 16-წლამდელთა ნაკრები ადგილობრივ კლუბებთან კიდევ 3 სპარინგ-მატჩს გამართავს და 12 აპრილს გეზს რუმინეთისკენ აიღებს, სადაც 19 აპრილამდე დარჩება და საერთაშორისო ამხანაგურ ტურნირში მიიღებს მონაწილეობას. საქართველოსა და მასპინძელ რუმინეთთან ერთად ტურნირში მონაწილეობას ბულგარეთის 16-წლამდელთა ნაკრებიც მიიღებს.