საქართველოს 20-წლამდელთა ნაკრები ესტონეთის დედაქალაქ ტალინში, ევროპის ჩემპიონატზე მნიშვნელოვანი დანაკლისით მიემგზავრება. გუნდის ერთ-ერთი საუკეთესო მოთამაშე, ესპანური „კახასოლის“ ფორვარდი ბექა ბურჯანაძე 20-წლამდელებს ტალინში ვერ მიჰყვება. ბურჯანაძემ მარცხენა ხელის ნეკა თითის ძვალი იტალიაში, საერთაშორისო ტურნირზე გაიბზარა. იყო იმედი, რომ ტრავმა ევროპის ჩემპიონატამდე მოუშუშდებოდა, მაგრამ დღეს ექიმებმა ბურჯანაზეს 2-კვირიანი დასვენება გამოუწერეს.

ნეკა თითის ტრავმამ ბურჯანაძე ევროპის ჩემპიონატზე არ გაუშვა
 
დავით უსტიაშვილის გაწვრთნილი გუნდი ერთადერთია საქართველოს ასაკობრივ ნაკრებებს შორის, რომელიც ევროპის ჩემპიონატის ფინალურ ეტაპზე, A დივიზიონში ითამაშებს. კონტინენტის პირველობა 9-დან 21 ივლისის ჩათვლით ტალინში გაიმართება. ჯგუფში ქართველების მეტოქეები საბერძნეთი, გერმანია, ლიტვა და სერბეთი  იქნებიან. სულ კი A დივიზიონში 4 ჯგუფი და ჯამში 20 გუნდია. თითოეული ჯგუფიდან მომდევნო ეტაპზე 3 საუკეთესო გავა, ჩარჩენილი 2-2 გუნდი კი A დივიზიონში დასარჩენად იბრძოლებენ. ევროპის ჩემპიონატზე ყველა ადგილი გათამაშედება და B დივიზიონში ბოლო 3 გუნდი გავარდება.
 
დღეს 20 წლამდელთა ნაკრებმა ღია ვარჯიში გამართა, რომელსაც მასმედიის წარმომადგენლები დაესწრნენ. 

საქართველოს ნაკრების კალენდარი
9 ივლისი
გერმანია - საქართველო        14:30
11 ივლისი
საქართველო - ლიტვა           19:00
12 ივლისი
საბერძნეთი - საქართველო   16:45
13 ივლისი
საქართველო - სერბეთი        14:30
 

 
 

 