გაირკვა საქართველოს 2016 წლის თასის გათამაშების პირველი საკვალიფიკაციო მატჩისა და 3 მეოთხედფინალური მატჩის გამართვის თარიღი. ტურნირი 21 იანვარს დაიწყება. გთავაზობთ თამაშების განრიგს:
21 იანვარი. სპორტის ახალი სასახლე საკვალიფიკაციო ვითა - წყალტუბო               16:15 მეოთხედფინალი     მგზავრები - სოხუმი           18:00 25 იანვარი. ქუთაისი მეოთხედფინალი ქუთაისი - რუსთავი            18:30 26 იანვარი. ბათუმი მეოთხედფინალი ბათუმი - ოლიმპი               18:00   
 
შეგახსენებთ გათამაშების სისტემას:
ტურნირში მონაწილეობას 10 გუნდი მიიღებს და წინა გათამაშებებისგან განსხვავებული ფორმატით ჩატარდება. თასის გათამაშებაში სუპერლიგის 8-ვე და „ა“ ლიგის 2 გუნდი - ვითა და წყალტუბო“ მიიღებენ მონაწილეობას.
საკვალიფიკციო ეტაპზე სუპერლიგის საწყისი 2 წრის შემდეგ მე-8 ადგილზე მყოფი „აკადემია“ და „ა“ ლიგის გუნდები - ვითა და წყალტუბო მიიღებენ მონაწილეობას. თასის გათამაშება მთლიანად ოლიმპიური სისტემით ჩატარდება და პლეი ოფში, თითოეული ბარიერის გადასალახავად 1 გამარჯვება იქნება საკმარისი.
პირველ საკვალიფიკაციო მატჩში ერთმანეთს „ა“ ლიგის გუნდები - ვითა და წყალტუბო ითამაშებენ. გამარჯვებული მეორე საკვალიფიკაციო მატჩში სუპერლიგის მე-8 ადგილზე მყოფ  „აკადემიას“ შეხვდება. მეორე საკვალიფიკაციო მატჩში გამარჯვებული გუნდი მოიპოვებს თასის გათამაშების ძირითად - მეოთხედფინალურ ეტაპზე თამაშის უფლებას.
მეოთხედფინალში გუნდები შემდეგი პრინციპით დაწყვილდებიან. სუპერლიგის საწყისი 2 წრის შემდეგ 1-4 ადგილებზე მყოფი გუნდები პირველ კალათაში იქნებიან, ხოლო სუპერლიგის ცხრილში მე-5, მე-6, მე-7 ადგილებზე მყოფი გუნდები და საკვალიფიკაციო მატჩებში გამარჯვებული მეორე კალათაში იქნებიან თავმოყრილნი. მეოთხედფინალური პლეი ოფი 1 გამარჯვებამდეა და მატჩები პირველ კალათაში მყოფი გუნდების მოედანზე გაიმართება.
ნახევარფინალიც და ფინალშიც ერთ მოგებამდეა და მოედნის უპირატესობა სუპერლიგის მეორე წრის შემდეგ ცხრილში უფრო მაღლა მყოფ გუნდებს ექნებათ. 