   
თბილისის სპორტის სასახლეში იწყება  სუპერლიგის მეოთხედფინალური სერიის განმეორებითი
მატჩები. ცენტრალურ შეხვედრაში 14:00 საათზე შსს აკადემია - ბათუმი ხვდებიან. 

 გაგაცნობთ წინასამატჩო
პრესკონფერენციაზე მწვრთნელების მიერ გაკეთებულ კომენტარებს. 

გიორგი ნიკოლაძე
(შსს აკადემიის მწვრთნელი): გუშინდელი თამაშის შემდეგ, მობილიზებულნი
ვართ და გვჯერა ბიჭები დღეს სრულიად რადიკალურ თამაშს აჩვენებენ. სხვა გზა არ გვაქვს
 უნდა მოვიგოთ,  რადგან სერიაში 0-2 ჩამორჩენა  ფაქტიურად წაგების ტოლფასია. ამიტომ ყველაფერი უნდა
გავაკეთოთ და დღეს ნებისმიერ შემთხვევაში უნდა გავიმარჯვოთ. 

ლაშა ოჩხიკიძე
(ბათუმის მთავარი მწვრთნელი): გუშინდელი მოგება უნდა დავივიწყოთ.
დღეს შსს აკადემია სულ სხვა გუნდი იქნება, მოედანზე სხვა  შემართებით გამოვა და დღევანდელ შეხვედარშიც მას
მივიჩნევ ფავორიტად. მიუხედავად ამისა, ჩვენ ვიბრძოლებთ და მაქსიმუმს გავაკეთებთ გამარჯვებისთვის. 