დუდა სანაძის „პრიმორსკა“ სლოვენიის ჩემპიონატის საკვალიფიკციო ტურნირში უმაღლეს ლიგაში დასარჩენად იბრძვის. გუნდის ლიდერი ქართველი ფორვარდია, რომელმაც მორიგ მატჩშიც თავი გამოიჩინა, თუმცა მისი გუნდი მეტოქე "სენტურთან" დაძაბულ ბრძოლაში - 81:82 დამარცხდა.
სანაძემ მოედანზე 22:45 წუთი გაატარა და 20 ქულა, 1 მოხსნა, 1 პასი და 3 ჩაჭრა მოაგროვა. ქართველმა ლეგიონერმა 7-დან 4 ორქულიანი, 5-დან 3 სამქულიანი და 4-დან 3 საჯარიმო ჩააგდო, ბურთი 2-ჯერ დაკარგა, 3 პერსონალური ფოლი მიიღო, მის წინააღმდეგ კი 6-ჯერ დაჯარიმდნენ. სანაძე ორივე გუნდის შემადგენლობი საუკეთესო იყო. “პრიმორსკა” 11 მოგებითა და 2 მარცხით მე-7 ადგილს ინარჩუნებს, მომდევნო მატჩს კი 1 აპრილს, ისევ სტუმრად, აუტსაიდერ “პორტოროჟთან” ჩაატარებს.

 