"დინამო თბილისს" ჩავარდნა აქვს. 2018 წელს გამართული 3 მატჩიდან საქართველოს მოქმედმა ჩემპიონმა ყველა წააგო, რაც სუპერლიგაში ლიდერობის დაკარგვად დაუჯდა. ირაკლი ხოშტარიას გაწვრთნილი დინამოელები დღეს თბილისის ოლიმპიურ სასახლეში "ოლიმპს" შეხვდნენ და უხეიროდ ჩატარებული ბოლო პერიოდის გამო მატჩი 9 ქულით - 58:67 დათმეს.

ეს გახლდათ დინამოელთა ზედიზედ მე-3 მარცხი - ხოშტარიას გუნდმა 8 იანვარს "მგზავრებთან", 12 იანვარს - "ბათუმთან" და დღეს "ოლიმპთან" წააგო. არადა, მოქმედ ჩემპიონს თითქოს არაფერი ემუქრებოდა. დინამოელებმა მეტოქის წინააღმდეგობა დაძლიეს და მესამე პერიოდის ბოლოსთვის 8 ქულით დაწინაურდნენ - 47:39.

"ოლიმპის" მოთამაშეებმა გადამწყვეტ პერიოდში ძალიან მოინდომეს, მათ დინამოელთა შეცდომებიც დაეხმარათ და სუპერლიგის უპირატესობიდან 2 წუთში აღარაფერი დარჩა. ამერიკელი ლეგიონერის - მორის ჰილის, მერაბ ბოქოლიშვილის, რევაზ როგავას და ახალწვეული ჰამედ ალის შედეგიანობით "ოლიმპმა" ხელჩასაჭიდი ლიდერობა მოიპოვა, რომელიც თამაშის ბოლომდე ისე შეინარჩუნა, ვითარება არც დაძაბულა. გამარჯვებულებს 26 ქულით მორის ჰილმა ულიდერა. ბოქოლიშვილის ანგარიშზე 14 ქულა დაგროვდა, ხოლო რევაზ როგავამ ოლიმპელებს 10 ქულა და 5 პასი შესძინინა. "დინამოში" 13 ქულით და 11 მოხსნით ილია ლონდარიძე გამოირჩა. 14 ქულა ლაველ ბოიდის ანგარიშზეა.

ლეონიდ ივატინისა და დავით როგავას გაწვრთნილმა ოლიმპელებმა უმნიშვნელოვანესი გამარჯვება იზეიმეს. მათ ახლა 9 მოგება და 5 მარცხი აქვთ და ანალოგიური შედეგის მქონე "რუსთავთან" ერთად ლიდერების - "ქუთაისისა" და "დინამოს" ზურგსუკან არიან. რაც შეეგება ლიდერს, ის დღევანდელი მატჩის შემდეგ შეიცვალა. დაკარგული ქულებით პირველ ადგილზე 3 წაგების მქონე "ქუთაისია", ხოლო დინამოელებმა ჩემპიონატში მე-4 მარცხი დღეს განიცადეს და მეორე ადგილზე გადაინაცვლეს.

სუპერლიგის მორიგი მატჩები 19 იანვარს - რუსთავსა და ქუთაისში გაიმართება. ქვემო ქართლში სათამაშოდ "მგზავრები" ჩავა, ხოლო იმერეთს დღევანდელი მატჩის ტრიუმფატორი "ოლიმპი" ესტუმრება.&nbsp;
<h2 style="text-align: center;">დინამო - ოლიმპი&nbsp;
<span style="color: #ff0000;">სტატისტიკა: <a href="http://gbf.ge/league/superleague/game/4079597">58:67</a></span></h2>
<img class="aligncenter size-medium wp-image-24582" src="http://gbf.ge/app/uploads/2018/01/0G2A2831-730x508.jpg" alt="" width="730" height="508">

<img class="aligncenter size-medium wp-image-24581" src="http://gbf.ge/app/uploads/2018/01/0G2A2814-730x506.jpg" alt="" width="730" height="506">

<img class="aligncenter size-medium wp-image-24583" src="http://gbf.ge/app/uploads/2018/01/0G2A2852-730x521.jpg" alt="" width="730" height="521">

<img class="aligncenter size-medium wp-image-24584" src="http://gbf.ge/app/uploads/2018/01/0G2A2862-730x538.jpg" alt="" width="730" height="538">

<img class="aligncenter size-medium wp-image-24585" src="http://gbf.ge/app/uploads/2018/01/0G2A2873-730x521.jpg" alt="" width="730" height="521">

<img class="aligncenter size-medium wp-image-24587" src="http://gbf.ge/app/uploads/2018/01/0G2A2878-730x543.jpg" alt="" width="730" height="543">

<img class="aligncenter size-medium wp-image-24588" src="http://gbf.ge/app/uploads/2018/01/0G2A2827-Copy-730x532.jpg" alt="" width="730" height="532">