ფინალური სერიიდან სტარტს აიღებს სუპერლიგის ტრადიციული გათამაშება მაყურებლებისთვის. მასში მონაწილეობის მიღება და სხვადასხვა პრიზის მოგება ნებისმიერ მსურველს შეეძლება, ვინც სუპერლიგის ფინალური სერიის თამაშებზე მივა და იღბალი გაუმართლებს.
ფინალური სერიის თამაშებზე გათამაშების ორგანიზატორები მაყურებლებში ბურთებს ისვრიან და მათი დამჭერები გათამაშებაში მონაწილეობის უფლებას მოიპოვებენ. ისინი ერთმანეთს საჯარიმო სროლებში შეეჯიბრებიან, გამარჯვებულები ფინალური ეტაპის საგზურს მოიპოვებენ. გადამწყვეტი შეჯიბრიც საჯარიმო სროლებში გაიმართება. საბოლოოდ, სუპერლიგის წამახალისებელ გათამაშებას 3 გამარჯვებული ეყოლება.
გამარჯვებული გულშემატკივრები სუპერლიგის სპონსორებისგან დაწესებულ სხვადასხვა პრიზებს მიიღებენ.
სუპერლიგის გულშემატკივართა შორის წამახალისებელი გათამაშების პარტნიორები არიან და გამარჯვებულებისთვის პრიზებს აწესებენ:
კალათბურთის ეროვნული ნაკრების გენერალური სპონსორი -   კომპანია ნატახტარი,
სუპერლიგის გენერალური სპონსორი აზარტული თამაშების კომპანია ევროპაბეთი,  სუპერლიგის გენერალური პარტნიორი კომპანია  ვიტაბიოტიქსი,
აკვა პარკი   ,,ჯინო ფერედაისი“.
გათამაშება ფინალური სერიის(დინამო - შსს აკადემია) პირველივე თამაშზე, 22 მაისს დაიწყება. 

 