მცირე ტრავმით გამოწვეული ერთმატჩიანი უქმობის შემდეგ თორნიკე შენგელია მოედანს  ბელგიის ჩემპიონატის მეოთხედფინალური სერიის მეორე მატჩში დაუბრუნდა. „შარლერუამ“ სადებიუტო გამარჯვების შემდეგ სერიის მეორე შეხვედრა გასვლაზე „ლუვენთან“ 73:88 წააგო. შესაბამისად, დაინიშნა მესამე, გადამწყვეტი მატჩი, რომელსაც 19 მაისს შარლერუელები უმასპინძლებენ.
ქართველმა კალათბურთელმა 17 წუთს ითამაშა და 4 ქულა, 4 მოხსნა, 2 ჩაჭრა და 1 პასი მიითვალა. თორნიკემ 4-დან 1 ორქულიანი და 3-დან 2 საჯარიმო ჩააგდო, ერთი შეცდომა დაუშვა, 4 პერსონალური ფოლი მიიღო, მასზე კი თამაშის წესები 5-ჯერ დაირღვა.
თუკი მომდევნო მატჩში „შარლერუამ“ მოგება მოახერხა, ნახევარფინალის საგზურს მოიპოვებს.