„ბასკონიამ“ ესპანეთის ჩემპიონატის პლეი ოფი გამარჯვებით გახსნა, რაშიც თორნიკე შენგელიას წილი სოლიდურია. ბასკურმა გუნდმა მეოთხედფინალური სერიის პირველ მატჩში „გრან კანარიას“ უმასპინძლა და 71:59 დაამარცხა.
შენგელია თამაშში სათადარიგოთ სკამიდან ჩაერთო და 21:58 წუთში 13 ქულა, 7 მოხსნა (2 შეტევაში) და 1 ჩაჭრა მოაგროვა. ქართველმა ფორვარდმა 5-დან 4 ორქულიანი, 3-დან სამქულიანი და 2-ვე საჯარიმო ჩააგდო, ბურთი ერთხელ დაკარგა, 2 პერსონალური ფოლი მიიღო, მის წინააღმდეგ კი 3-ჯერ დაჯარიმდნენ.

 ქართველი ფორვარდის სარგებლიანობის კოეფიციენტი 18-ს გაუტოლდა, რითაც ის მხოლოდ ადამ ჰანგას (26) ჩამორჩა. უნგრელმა ლეგიონერმა 17 ქულა, 8 მოხსნა, 2 პასი, 2 ჩაჭრა და 2 დაფარება მიითვალა.
მეოთხედფინალური სერია 2 გამარჯვებამდეა და თუკი ბასკონიელები 25 მაისს გრან კანარიასთნ“ სტუმრადაც იმარჯვებენ, ნახევარფინალში გავლენ.