საქართველოს ეროვნულმა ნაკრებმა ლიტვის საერთაშორისო ტურნირის ფინლში მასპინელთა ეროვნულ ნაკრებს მოუგო! ილიას ზუროსის გაწვრთნილმა გუნდმა ევროპის ჩემპიონატის ერთ-ერთ ფავორიტს, მისსავე მოედანზე, სავსე ტრიბუნების წინ დამაჯერებლად სძლია. ამით საქართველო ლიტვის ტურნირის გამარჯვებული გახდა.
ფინალური სირენა გაისმა თუ არა, საქართველოს ეროვნული ნაკრების წევრებმა გამარჯვება ერთმანეთს მიულოცეს, შემდეგ მილოცვები ლიტველებისგანაც მიიღეს და დადგა დაჯილდოვების ცერემონიალის ჯერიც. კლაიპედას საერთაშორისო ტურნირი, რომლის გამარჯვებულიც გახდა საქართველოს ნაკრები, ლიტვის კალათბურთის ფედერაციის წარმომადგენლებმა უხვად დააჯილდოვეს.
აქ კი გთავაზობთ მატჩის წინ და დასრულების შემდეგ გადაღებულ ვიდეო-მასალისგან აწყობილ ვიდეორგოლს, რომლის ბოლოსაც მოისმენთ ჩვენი ნაკრების მთავარი მწვრთნელის - ილიას ზუროსის, მისი ასისტენტის, კოტე ტუღუშისა და მოთამაშეების - თორნიკე შენგელიასა და მანუჩარ მარკოიშვილის კომენტარებს.
საქართველოს ეროვნული ნაკრები საქართველოში დღეს დაბრუნდება. ზუროსის გუნდი კიევის რეისით ჩამოფრინდება და თბილისის აეროპორტში 23:55 საათზე დაეშვება.