გასულ უქმეებზე „ლომბარდიის თასი“ გათამაშდა, რომელიც მანუჩარ მარკოიშვილის „კანტუს“ გამარჯვებით დასრულდა.
 
ნახევარფინალში კანტუელები ქვედალიგელ “მონფერატოს” გაეჯიბრნენ. სხვათა შორის, კანტუელები ამ გუნდს ერთი კვირის წინ ამხანაგურად გაეჯიბრნენ და 7 ქულის სხვაობით დაამარცხეს. ამჯერად კი მეტოქე 75:64 დაჯაბნეს. შეხვედრის საუკეთესო მოთამაშე ლეუნენი გახდა, რომელმაც 19 ქულა ჩააგდო, მარკოიშვილის აქტივში კი 7 ქულა გახლდათ.
 
ფინალში “კანტუმ” სერია A-ს ბინადარი “ვარეზე” 78:66 დაამარცხა და „ლომბარდიის თასს“ დაეპატრონა. მანუჩარმა სათასო მატჩში 2 ქულა მიითვალა. კანტუელები მორიგ საკონტროლო მატჩს 1 ოქტომბერს ქვეყნის მრავალგზის ჩემპიონ სიენას “მონტეპასკისთან” ჩაატარებენ, სეზონის პირველ შეხვედრას კი 9 ოქტომბერს კრემონაში “ვანოლისთან“ გამართავენ.
 