ესპანეთის ჩემპიონატის მორიგ ტურში ვიქტორ სანიკიძის "სარაგოსა" შინ "უნიკახასთან" დამარცხდა. ცხრილში 2 საფეხურით მაღლა მყოფ მეტოქესთან გამარჯვება სარაგოსელებს ჰაერივით სჭირდებოდათ, თუმცა მძლავრ მეტოქესთან წარმატების მიღწევა სანიკიძის გუნდმა ვერ მოახერხა - 81:91.
ქართველმა ფორვარდმა სასტარტო ხუთეულში ითამაშა და მოედანზე 24 წუთი გაატარა. სანიკიძემ ოთხივე ორქულიანი ჩააგდო, 2 სამიანი კი ააცილა. 8 ქულასთან ერთად ვიქტორმა 5 მოხსნა, 2 ჩაჭრა და 1 დაფარება მოაგროვა, ბურთი კი ერთხელ დაკარგა. სარაგოსელთაგან საუკეთესო მიხაელ როლი იყო 14 ქულითა და 7 მოხსნით.
წაგების მიუხედავად, "სარაგოსა", რომელსაც 16 მოგების წილ 12 მარცხი აქვს, კვლავ მე-ადგილზე იმყოფება. მომდევნო შეხვედრას სანიკიძის გუნდი 27 აპრილს, "გიპუზკოასან" სტუმრად გამართავს.
დღესვე, 28-ე ტურის მატჩი გამართა ბექა ბურჯანაძის "კახასოლმა", რომელმაც სტუმრად "ლა ბრუიხა" 97:72 დაამარცხა. ქართველმა ფორვარდმა აღნიშნულ შეხვედრაში 6:37 წუთი ითამაშა და ერთადერთ მოხსნას დასჯერდა. ბურჯანაძეს მეტოქის ფარისთვის არც შეუტევია.
"კახასოლს" 15 მოგება და 13 წაგება აქვს და ცხრილში მე-8 ადგილზეა. მომდევნო ტურშ, 26 აპრილს, "კახასოლი" "ესტუდიანტესს" უმასპინძლებს.ა