თორნიკე შენგელიას თავმომწონე გუნდმა მოულოდნელი მარცხი იწვნია. ესპანეთის ჩემპიონატის მორიგ მატჩში „ლაბორალ კუჩა“ სტუმრად „მურსიას“ შეხვდა და დაძაბულ ბრძოლაში - 66:68 დამარცხდა.
ქართველი ფორვარდი დამარცხებულთაგან საუკეთესო იყო. სასტარტო ხუთეულში მყოფმა შენგელიამ მოედანზე არასრული 20 წუთი გაატარა და თავი 10 ქულას, 8 მოხსნას და 1 დაფარებას მოყარა. თორნიკემ საბოლოოდ მარგი ქმედების 14 ერთეული დააგროვა, თავის გუნდში საუკეთესო შედეგი გახლდათ.
14 მოგებითაბ და 4 მარცხით „ლაბორალ კუჩა“ ესპანეთის ჩემპიონატში მე-4 ადგილზეა. მომდევნო მატჩი ვიტორელებს ლიდერ „ვალენსიასთან“, 7 თებერვალს ელით.