რუსეთის სუპერლიგაში მორიგი გამარჯვება მოიპოვა აკაკი დვალიშვილის „ნოვოსიბირსკმა“. ციმბირელებმა მოსკოვის „ებ-ბე-დეს“ უმასპინძლეს და თითქმის იგივე ანგარიშით იმარჯვეს, როგორც პირველ ტურში. წინა შეხვედრაში ნოვოსიბირკელებმა შინ „იუგრას“ 75:71 სძლიეს, ამჯერად კი მოსკოვური „ემ-ბე-დე“ 74:71 დაამარცხეს.
ქართველი ფორვარდი (დვალიშვილი "ნოვოსიბირსკში" 4 ნომრის პოზიციაზე თამაშობს) სათადარიგო იყო და მოედანზე 18:35 წუთით გამოჩნდა. დვალიშვილმა 3-დან 1 ორქულიანი და 8-დან 6 საჯარიმო ჩააგდო, 1 სამიანი კი ააცილა. მთლიანობაში აკაკიმ 8 ქულა, 7 მოხსნა, 2 პასი, 2 ჩაჭრა და 1 დაფარება მიითვალა. დვალიშვილს პასივში 3 დაკარგვა და 2 პერსონალური ფოლი გახლდათ. ქართველ ცენტრზე მეურვეებმა წესები ოთხჯერ დაარღვიეს.
ნოვოსიბირსკელთა ბომბარდირი 16 ქულით ალექსეიკურცევიჩი გახდა, ხოლო დიმიტრი მაკეევმა 14 ქულა მიითვალა. მომდევნო მატჩს დვალიშვილის გუნდი 18 ოქტომბეს, სტუმრად „რიაზანთან“ გამართავს.
 
 