გიორგი შერმადინის წინამძღოლობით, ესპანურმა "უნიკახამ" თელ ავივში "მაკაბი" დაამარცხა. ევროლიგის მე-15 ტური საუკეთესო გამოდგა მალაგელთა ქართველი ცენტრისთვის. შერმადინმა უნიკახელებს ულიდერა და ევროლიგის 28 დეკემბერს გამართული 4 მატჩიდან საერთო შედეგიანობით მხოლო ლუკა დონჩიჩს ჩამორჩა. მადრიდის "რეალის" სლოვენიელმა გენიოსმა "ფენერბაჰჩესთან" მოგებულ მატჩში 20 ქულა, 10 პასი და 8 მოხსნა მიითვალა.

დონჩიჩის სარგებლიანობის ინდექსმა 37-ს უწია, რის შემდეგაც 26 ერთეულით მოდის გიორგი შერმადინი. ქართველმა ცენტრმა თელავივურ მატჩში 15 ქულა, 9 მოხსნა და 2 დაფარება მიითვალა და "უნიკახას" "მაკაბი" <a href="http://www.euroleague.net/main/results/showgame?gamecode=114&amp;seasoncode=E2017"><span style="color: #ff0000;">89:78</span></a> დაამარცხებინა. შერმადინი სასტარტო ხუთეულში არ ყოფილა. ის თამაშში სათადარიგოთა სკამიდან ჩაერთო და მოედანზე 15:10 წუთით გამოჩნდა, თუმცა ეს დრო საკმარისი აღმოჩნდა, მატჩის საუკეთესო მოთამაშე გამხდარიყო. შერმადინი ფარქვეშ შეუჩერებელი იყო და 6-დან 5 ორქულიანი ჩააგდო, რასაც 5-დან 5 საჯარიმო მოაყოლა.

ქულების მხრივ "უნიკახაში" უფრო შედეგიანი 2 კალათბურთელი იყო:&nbsp;სერბმა ლეგიონერმა ნემანია ნედოვიჩმა 20 ქულა ჩააგდო, ამერიკელებმა ჯეფ ბრუკსმა კი 18 მიითვალე. 7 მოგებითა და 8 მარცხით "უნიკახა" ცხრილში მე-10 ადგილზეა. მომდევნო ტურის მატჩს მალაგელები 2018 წლის 4 იანვარს, შინ "ვალენსიასთან" ჩაატარებენ.

<a href="http://Embed%20the%20video%20%20Highlights:%20Maccabi%20FOX%20Tel%20Aviv%20-%20Unicaja%20Malaga%20Autoplay%20%20ON%20OFF%20iframe%20frameborder=0%20width=480%20height=270%20src=//www.dailymotion.com/embed/video/x6cctvv%20allowfullscreen/iframe"><iframe src="//www.dailymotion.com/embed/video/x6cctvv" width="480" height="270" frameborder="0" allowfullscreen="allowfullscreen"></iframe></a>