გასული სეზონის ფინალისტები კლივლენდში შეხვდნენ. ლებრონ ჯეიმსის "კლივლენდმა" მოქმედ ჩემპიონ "გოლდენ სტეიტს" უმასპინძლა და <a href="http://www.espn.com/nba/boxscore?gameId=400975392"><strong><span style="color: #ff0000;">108:118</span></strong></a> დამარცხდა.

ქართველ ცენტრს არ უთამაშია, მის ნაცვლად სასტარტო ხუთეულში ახალწვეული ჯორდან ბელი გამოჩნდა.&nbsp; მიზეზი, თუ რატომ არ ითამაშა ფაჩულიამ, არ სახელდება. მატჩის წინ გავრცელდა ინფორმაცია, რომ ზაზა სასტარტო ხუთეულში არ იქნებოდა და მას ჯორდან ბელი შეცვლიდა, თუმცა ის მოედანზე არ გამოსულა.

საიტ ESPN-ზე მატჩის მიმოხილვა ასე იწყება: კევინ დურანტმა ხელები მომუჭა, მოკრივის დგომში დადგა და "კავალერები" ნოკაუტში ჩააგდო. მან მესამე პერიოდში 16 ქულა მოაგროვა, საბოლოოდ კი 32 ქულა ჰქონდა. პირველ ტაიმში შეუჩერებელი იყო კლეი ტომპსონი: სულ 17 ქულა. სამმაგ დუბლამდე ერთი პასი დააკლდა დრეიმონდ გრინს: 11 ქულა, 16 მოხსნა, 9 პასი. სტეფ კარიმ მატჩი 23 ქულით დაასრულა, მესამე პერიოდში კი ორი ხელით ისე ჩატენა, თანაგუნდელები აღაფრთოვანა.

ლებრონ ჯეიმსს 30 000 ქულამდე 41 ქულაღა უკლია. მან "გოლდენ სტეიტთან" 32 ჩააგდო:

- მატჩის დაწყებიდან ბოლომდე კალათი თითქოს ნელ-ნელა პატარავდებოდა. ბოლოს ბურთს ვეღარ ვაგდებდით. ასეთი რამ მომდევნო მატჩებში აღარ უნდა დავუშვათ.