სუპერლიგის დღევამდელი მატჩები საინტერესო დაპირისპირებით დასრულდა. ჩემპიონატის ერთადერთმა დაუმარცხებელმა გუნდმა "დინამომ" ცხრილის ქვედა ნახევარში მყოფ "კაკტუსს" უმასპინძლა და დაძაბულ ბრძოლაში, 5 ქულის სხვაობით - 91:86 დაამარცხა.&nbsp;

არჩილ ჟღენტის გაწვრთნილმა კაკტუსელებმა ბრძოლისუნარიანობა გამოავლინეს და 24:28 წაგებული საწყისი პერიოდის შემდეგ მეორე მეოთხედი 22:15 მოიგეს და დიდი შესვენებისთვის 3 ქულით - 46:43 დაწინაურდნენ.&nbsp;

თამაში ტანაბარ ბრძოლაში გაგრძელდა. ხან ერთი გუნდი გადიოდა წინ, ხანაც - მეორე. დინამოელებს უჭირდათ კაკატუსელთა დაცვითი ზღუდის დაძლევა. მესამე ათწუთეული დინამოელთა 4-ქულიანი უპირატესობით დასრულდა და ირაკლი ხოშტარიად გუნდმა გადამწყვეტი მეოთხედის წინ ერთქულიანი უპირატესობა მოიპოვა.

კაკტუსელებს, რომლებსაც შარშანდელი ამერიკელი ლეგიონერი ტარიკ ბრიჯმენი დაემატათ, გამარჯვების შანსი ჰქონდათ, თუმცა ჩემპიონატის გამოცდილ ლიდერთან საბოლოოდ ვერას გახდნენ და ბრძოლაში დამარცხდნენ.

&nbsp;

&nbsp;

<img class="size-medium wp-image-23278 aligncenter" src="http://gbf.ge/app/uploads/2017/12/0G2A9572-730x534.jpg" alt="" width="730" height="534">&nbsp;

<img class="size-medium wp-image-23279 aligncenter" src="http://gbf.ge/app/uploads/2017/12/0G2A9568-730x486.jpg" alt="" width="730" height="486">