18 წლამდე გოგონათა ნაკრები ევროპის ლიგის მეორე წრეში საასპარეზოდ ლატვიის დედაქალაქ რიგაში გაემგზავრა. ნინო ყიფშიძისა და ზვიად დიდბარიძის გაწვრთნილი გუნდი მეორე წრის ფარგლებში ჯგუფში 3 მატჩს გამართავს, ხოლო შემდეგ, დაკავებული ადგილის შესაბამისად საკვალიფიკაციო მატჩებში მიიღებს მონაწილეობას.

შეგახსენებთ, რომ საქართველოს 18-წლამდელთა ნაკრებმა პირველი წრე გასულ ოქტომბერში, უკრაინის ქალაქ ოდესაში ჩაატარა, სადაც გამართული 4 მატჩიდან გამარჯვება ვერ მოიპოვა და 8 გუნდში ბოლო ადგილზე გავიდა. მეორე წრეშიც 8 გუნდი მონაწილეობს. საქართველოს ჯგუფში ბელგიური "ანტვერპენი" და შვედური გუნდები - "ალვიკი" და "ლულეა" მოხვდნენ.

პირველი შეხვედრა საქართველოს ნაკრებმა დღეს "ანტვერპენთან" გამართა და 20:45 დამარცხდა. ჩვენს ნაკრებში ქულები ოთხმა კალათბურთელმა მოაგროვეს, რომელთაგან 11 ქულით საუკეთესო მარიამ ოქროპირიძე გახლდათ. ქართველები მეორე მატჩს დღესვე, თბილისის დროით 20:00 საათზე "ლულეასთან" გამართავენ, ხოლო ჯგუფის ბოლო შეხვედრა ხვალ, "ალვიკთან", 11:00 საათზე გაიმართება.

ჯგუფის 2 საუკეთესო ნახევარფინალში გავა, ხოლო მე-3 და მე-4 ადგილებზე გასული გუნდები ტურნირის 5-8 ადგილებს გაითამაშებენ.
<h4 style="text-align: center;">ანტვერპენი U18 - საქართველო U18 <strong><span style="color: #ff0000;">45:20</span></strong> <a href="http://www.eybl.lv/new/g_u19_game.php?game_id=4026799&amp;season_id=98081#mbt:103-400$t&amp;0=1">(სტატისტიკა)</a></h4>
&nbsp;