პირველი ნახევარფინალისტი ცნობილია. რეგულარული ჩემპიონატის მომგებმა „აკადემიამ“ მე-8 ადგილზე გასული სამედიცინო უნივერსიტეტის გუნდი იოლად - 80:62 დაამარცხა და საუკეთესო ოთხეულში შევიდა.

მატჩი ვერ გამოდგა საინტერესო. აკადემიელებმა პირველივე მეოთხედში დაამტკიცეს, რომ გამარჯვებას მოიპოვებდნენ. საწყისი მეოთხედი კახა კუპატაძის გაწვრთნილმა გუნდმა 24:4 მოიგო და დარჩენილი დრო ფორმალობად იქცა. საკითხავი ისღა იყო, რა სხვაობით მოიგებდა „აკადემია“.
გამარჯვებულთაგან 18 ქულით კახა ჟღენტი, ხოლო 16 ქულით მიხეილ ზურაბაშვილი გამოირჩა.. მატჩის ბომბარდირი კი თსსუ-ელი სანდრო მდივანი გახდა 22 ქულით.
25 ივნისი. საკალათბურთო აკადემია
მეოთხედფინალი
აკადემია 80:62 თსსუ
24:4, 23:14, 20:20, 13:24
აკადემია: ჟღენტი (18), ზურაბაშვილი (16)
თსსუ: მდივანი (22)