გადახალისებულმა „მილუოკიმ“ ზედიზედ მეორე მარცხი განიცადა. ზაზა ფაჩულიას გუნდმა „ფილადელფიიდან“ მაიკლ კარტერ-უილიამსი შეიმატა, რის სანაცვლოდაც „ფინიქსს“ გუნდის ლიდერი ბრენდონ ნაითი დაუთმო. ნაითი უკვე იხარჯება „ფინიქსისთვის“, კარტერ-უილიამსს კი ფეხი აწუხებს და უკვე მესამე მატჩია, მილუოკელებს ვერ ეხმარება.
კარტერ-უილიამსს ხურდაში მოყოლილი მაილს პლამლი და ტაილერ ენისი დიდი მოთამაშეები ვერ არიან და ისინი მხოლოდ მეორეხარისხოვან როლს თამაშობენ. „მილუოკიმ“ ამჯერადაც ძლიერ გუნდთან წააგო. ჩიკაგოში, „ბულსმა“ პრობლემების გარეშე სძლია „ბაქსს“ – 87:71.
ფაჩულია სათადარიგო იყო და მოედანზე მხოლოდ 6 წუთით გამოჩნდა. ზაზამ 1 ბურთი მოხსნა, 1 დაკარგა, 1 პასი მიითვალა და 1 ჯარიმა მიიღო. ქართველმა ცენტრმა სამივე ორქულიანი ააცილა. საუკეთესო 17 ქულით კრის მიდლტონი გახლდათ, ერან ილიასოვამ კი მილუოკელებს 15 ქულა შესძინა.
31 მოგება და 25 მარცხო - ამ შედეგით „მილუოკი“ აღმოსავლეთ კონფერენციაში მე-6 ადგილზე მყარად დგას. მორიგი შეხვედრა ფაჩულიას გუნდს 25 თებერვალს, შინ „ფილადელფიასთან“ ელის.