დუდა სანაძე სასტარტო ხუთეულს კი დაუბრუნდა, მაგრამ მისი გუნდი აგებს. სტუდენტური ლიგის მორიგ მატჩში ქართველი უკანახაზელის გუნდი „სან დიეგო“ საკუთარ არენაზე „პასიფიკს“ შეხვდა და მატჩი დაზაბულ ბრძოლაში - 57:59 დათმო.
სანაძე სასტარტო ხუთეულში იყო და მოედანზე გატარებულ 26 წუთში 7 ქულა, 6 მოხსნა, 1 პასი და 1 ჩაჭრა მიითვალა. დუდამ 2-დან 1 სამქულიანი და 6-დან 4 საჯარიმო ჩააგდო, 2 ორიანი კი ააცილა. საუკეთესო ტრადიციულად ჯონი დი გახდა, რომელმაც 29 წუთში 20 ქულა მიითვალა.
2 მოგებითა და 6 მარცხით „სან დიეგო“ „ვესტ ქოუსთის“ კონფერენციაში ბოლოსწინა, მე-9 ადგილზეა. მორიგი მატჩი კალიფორნიელებს 24 იანვარს, კვლავ შინ BYU-სთან ელის.