ევროლიგის ტრიუმფატორი "მაკაბი" შიდაასპარეზზე გადაერთო და ისრაელის ჩემპიონატის ნახევარფინალური სერიის პირველი შეხვედრა გამართა. რიკი ჰიკმანის გუნდის მეტოქე ეილათის "ჰაპოელი" გახლდათ, რომელსაც მაკაბელებმა თელ ავივში 90:72 სძლიეს.
ჰიკმანი სასტარტო ხუთეულში იყო და 30 წუთში 16 ქულა, 8 მოხსნა და 3 პასი მიითვალა. რიკიმ 5-დან 3 ორქულიანი, 5-დან 2 სამქულიანი 5-დან 4 საჯარიმო ჩააგდო, ბურთი არცერთხელ დაუკარგავს, მხოლოდ 1 პერსონალური ფოლი მიიღო, მის წინააღმდეგ კი 6-ჯერ დაჯარიმდნენ.
რიკი ჰიკმანის საერთო სარგებლიანობის კოეფიციენტმა მატჩის მონაწილეთაგან ყველაზე მეტი - 26 ერთეული შეადგინა. გამორჩეულად ითამაშა ასევე ევროლიგის ფინალის გმირმა ტაირის რაისმა, რომელმაც 24 წუთში 17 ქულა მიითვალა. 
სერიის მომდევნო შეხვედრა ეილათში, 26 მაისს გაიმართება.
 